				|

		52013PC0035

			Ettepanek: NÕUKOGU OTSUS, millega muudetakse nõukogu 9. juuni 2011. aasta otsuse (laste ja teiste pereliikmete elatise rahvusvahelise sissenõudmise 23. novembri 2007. aasta Haagi konventsiooni Euroopa Liidu nimel heakskiitmise kohta) II ja III lisa /* COM/2013/035 final - 2013/0019 (NLE) */

			   	SELETUSKIRI

1.
ETTEPANEKU TAUST

Laste ja teiste pereliikmete elatise
rahvusvahelise sissenõudmise 2007. aasta Haagi konventsiooni eesmärk on tagada
laste ja teiste pereliikmete elatise tõhus rahvusvaheline sissenõudmine. Kuna
suur enamik elatisnõudeid on seotud lastega, on konventsiooni eesmärk eelkõige
laste kaitsmine.
Nõukogu võttis 31. märtsil 2011 vastu otsuse
elatise sissenõudmise 2007. aasta Haagi konventsiooni Euroopa Liidu nimel
allkirjastamise kohta. Euroopa Liit kirjutas konventsioonile alla 6. aprillil
2011.
Nõukogu võttis 9. juunil 2011 vastu otsuse
elatise sissenõudmise 2007. aasta Haagi konventsiooni Euroopa Liidu nimel
heakskiitmise kohta. Heakskiitmisdokument pidi antama hoiule pärast nõukogu
otsuse artiklis 7 kindlaks määratud 10. detsembrit 2012. Selleks ajaks pidid
liikmesriigid olema komisjonile teatanud konventsiooni kohaselt määratud
keskasutuse kontaktandmed ning konventsiooni artikli 57 kohase teabe
õigusaktide, menetluste ja teenuste kohta.
Nõukogu otsuse artiklites 5 ja 6 sätestatakse,
et EL esitab artikli 44 lõikes 3 ja artikli 11 lõike 1 punktis g ning artikli
44 lõikes 1 ja 2 ette nähtud reservatsioonid. Deklaratsiooni ja
reservatsioonide tekst on esitatud nõukogu otsuse II ja III lisas.
Läbirääkimiste käigus seati tähtajaks 16. mai
2011, et liikmesriikidel oleks võimalik esitada teavet heakskiitmisdokumendi
hoiuleandmisel ELi poolt esitatud deklaratsioonide ja reservatsioonide kohta.
Mõned liikmesriigid tundsid aga pärast nõukogu
otsuse 9. juunil 2011 vastuvõtmist vajadust muuta oma eelnevaid avaldusi (Läti)
või esitada ex novo nõukogu otsuse artiklites 5 ja 6 ette nähtud
deklaratsioonid ja reservatsioonid (Küpros, Luksemburg ja Portugal).
Seetõttu tuleb II ja III lisa enne
heakskiitmisdokumendi hoiuleandmist vastavalt muuta.

2.
HUVITATUD ISIKUTEGA KONSULTEERIMISE TULEMUSED

Küsimust arutati nõukogus tsiviilõiguse
töörühma (üldküsimused) kohtumisel 11. juunil 2012. Viimased taotlused lisade
muutmiseks esitati 2012. aasta juuli lõpus ning ingliskeelsed tõlked 20.
augustil 2012. Komisjon teavitas liikmesriike, et nõukogu 9. juuni 2011. aasta
otsuse muutmise ettepanekut ei oleks vastu võetud enne 2012. aasta novembri
lõppu.
2013/0019 (NLE)
Ettepanek:
NÕUKOGU OTSUS,
millega muudetakse nõukogu 9. juuni 2011.
aasta otsuse (laste ja teiste pereliikmete elatise rahvusvahelise sissenõudmise
23. novembri 2007. aasta Haagi konventsiooni Euroopa Liidu nimel heakskiitmise
kohta) II ja III lisa
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artikli 81 lõike 3 esimest lõiku koostoimes artikli 218
lõike 6 teise lõigu punktiga b ja artikli 218 lõike 8 teise lõigu esimese
lausega,
võttes arvesse Euroopa Komisjoni ettepanekut
võttes arvesse Euroopa Parlamendi arvamust[1],
ning arvestades järgmist:
(1)
Nõukogu otsuse 2011/432/EL II lisas on märgitud
reservatsioon, mille Euroopa Liit esitab laste ja teiste pereliikmete elatise
rahvusvahelise sissenõudmise 23. novembri 2007. aasta Haagi konventsiooni
heakskiitmise ajal kooskõlas konventsiooni artikliga 62.
(2)
Nõukogu otsuse 2011/432/EL III lisas on märgitud
deklaratsioonid, mille Euroopa Liit esitab laste ja teiste pereliikmete elatise
rahvusvahelise sissenõudmise 23. novembri 2007. aasta Haagi konventsiooni
heakskiitmise ajal kooskõlas konventsiooni artikliga 63.
(3)
Liikmesriigid on komisjoni teavitanud II ja III
lisas esitatud reservatsioonidesse ja deklaratsioonidesse tehtud täiendavatest
muudatustest. Seetõttu tundub asjakohane kõnealuseid lisasid enne laste ja
teiste pereliikmete elatise rahvusvahelise sissenõudmise 23. novembri 2007.
aasta Haagi konventsiooni heakskiitmiskirja hoiuleandmist muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2011/432/EL II ja III lisa asendatakse
käesoleva otsuse vastavate lisadega.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus on adresseeritud
liikmesriikidele.
Brüssel,
                                                                       Nõukogu
nimel
                                                                       eesistuja
II LISA

Reservatsioon, mille Euroopa Liit esitab laste ja teiste pereliikmete
elatise rahvusvahelise sissenõudmise 23. novembri 2007. aasta Haagi konventsiooni
(edaspidi „konventsioon”) heakskiitmise ajal kooskõlas konventsiooni artikliga
62
Euroopa Liit
esitab järgmise konventsiooni artikli 44 lõikes 3 ette nähtud reservatsiooni:
Küprose Vabariik,
Tšehhi Vabariik, Eesti Vabariik, Kreeka Vabariik, Läti Vabariik, Leedu
Vabariik, Ungari, Poola Vabariik, Slovaki Vabariik, Rootsi Kuningriik ning
Suurbritannia ja Põhja-Iirimaa Ühendkuningriik on prantsuse keele kasutamise
vastu keskasutustevahelises suhtluses.
Luksemburgi Suurhertsogiriik on inglise keele kasutamise vastu
keskasutustevahelises suhtluses.
___________________
III LISA
Deklaratsioonid, mille Euroopa Liit esitab laste ja teiste pereliikmete
elatise rahvusvahelise sissenõudmise 23. novembri 2007. aasta Haagi
konventsiooni (edaspidi „konventsioon”) heakskiitmise ajal kooskõlas
konventsiooni artikliga 63
1.         Konventsiooni
artikli 11 lõike 1 punktis g osutatud deklaratsioon
Euroopa Liit
deklareerib, et muud kui konventsiooni artikli 10 lõike 1 punktis a ja artikli
10 lõike 2 punktis a nimetatud taotlused peavad allpool loetletud
liikmesriikides sisaldama iga loetletud liikmesriigi puhul nimetatud teavet või
dokumente.
Belgia Kuningriik:
–          Artikli 10
lõike 1 punktide e ja f ning artikli 10 lõike 2 punktide b ja c kohaste
taotluste puhul kogu otsuse või otsuste tekst kinnitatud koopia või koopiatena.
Tšehhi Vabariik:
–          Artikli 42
alusel keskasutusele antud volikiri.
Saksamaa
Liitvabariik:
–          Õigustatud isiku kodakondsus, elukutse või amet ning
vajaduse korral tema seadusliku esindaja nimi ja aadress;
–          kohustatud isiku kodakondsus, elukutse või amet, kui need on
õigustatud isikule teada;
–          - kui taotluse esitab avaliku õiguse teenuseosutaja, kes
kinnitab ülekantud õigusest tulenevaid ülalpidamisnõudeid, siis selle isiku
nimi ja kontaktandmed, kelle nõuded on üle kantud;
–          - täitmisele pööratava nõude indekseerimise korral
indekseerimise arvutamise meetod ning seaduslikult kehtestatud viivise tasumise
kohustuse korral kohustusliku viivise määr ja selle tasumise alguskuupäev.
Läti Vabariik
- Taotlus sisaldab
Haagi rahvusvahelise eraõiguse konverentsi poolt soovitatud ja avaldatud
asjaomastel vormidel täpsustatud teavet, millele on lisatud riigilõivu tasumise
kviitung juhul, kui taotleja ei ole riigilõivu tasumisest vabastatud, või kui
ta ei saa õigusabi, samuti dokumendid, mis kinnitavad avaldusel sisalduvat
teavet.

–          Taotlus sisaldab taotleja isikukoodi (kui see on antud Läti
Vabariigis) või identifitseerimisnumbrit, kui see on olemas; kostja isikukoodi
(kui see on antud Läti Vabariigis) või identifitseerimisnumbrit, kui see on
olemas; kõigi nende isikute isikukoode (kui need on antud Läti Vabariigis) või
identifitseerimisnumbreid (kui need on olemas), kellele elatist taotletakse.
–          Konventsiooni artikli 10 lõike 1 punktides a, b, d ja f ning
artikli 10 lõike 2 punktides a ja c osutatud taotlustele, mis ei hõlma lastele
makstavat elatist (konventsiooni artikli 15 tähenduses) lisatakse dokument,
milles on märgitud, mil määral osutati taotlejale tasuta õigusabi
päritoluriigis, samuti teave juba taotletud õigusabi liigi ja ulatuse kohta
ning selle kohta, millist täiendavat õigusabi vajatakse.
_          Konventsiooni artikli 10 lõike 1 punktis b osutatud
taotlustele on lisatud dokument, milles on märgitud taotleja valitud
täitmisvahend (menetlused kohustatud isiku vallasvara, vahendite ja/või
kinnisasjade sissenõudmiseks).
_          Konventsiooni artikli 10 lõike 1 punktis b osutatud
taotlustele on lisatud dokument, mis hõlmab võla arvutamist.
_          Konventsiooni artikli 10 lõike 1 punktides c, d, e ja f ning
artikli 10 lõike 2 punktides b ja c osutatud taotlustele on lisatud dokumendid,
mis tõendavad õigustatud ja/või kohustatud isiku varalist seisundit ja kulusid
käsitlevat teavet.
Poola Vabariik:
I.          Artikli 10 lõike 1 punkti b
kohane taotlus
1.         Otsuse täitmise
taotlus peaks sisaldama kohtuotsuse teinud kohtu nime, kohtuotsuse kuupäeva
ning menetlusosaliste ees-nime ja perekonnanime.
2.         Lisada tuleks
järgmised dokumendid:
–          täitmisele pööratava akti originaal (kohtuotsuse kinnitatud
koopia koos selle täitmiskorraldusega);
–          üksikasjalik võlgnevuste loetelu;
–          pangakonto andmed, kuhu tuleks üle kanda täitmisotsuse
alusel sissenõutud summad;
–          taotluse koopia koos lisadega;
–          kõigi dokumentide tõlge poola keelde, mille on teinud
(elukutseline) vandetõlkija.
3.         Taotluse,
taotluse aluseks olevad asjaolud, maksete loetelu ning teabe kohustatud isiku
varalise seisundi kohta peab õigustatud isik (peavad õigustatud isikud)
allkirjastama isiklikult ning alaealiste puhul peab allkirja andma nende
seaduslik esindaja.
4.         Kui täitmisele pööratava akti originaal ei ole õigustatud
isiku valduses, tuleb seda taotluses põhjendada (nt dokument on kadunud või
hävinud või kui täitmisele pööratavat akti ei ole koostanud kohus).
5.         Täitmisele pööratava akti kadumise korral tuleks lisada
taotlus, et kohus koostaks uue akti ning asendaks sellega kadunud akti.
II.        Artikli 10 lõike 1 punktide c ja d kohased taotlused
1.         Lapsele elatise
väljamõistmise otsuse taotlus peaks sisaldama iga õigustatud isiku osas
taotletavat lapse elatise igakuist summat.
2.         Taotluse ja taotluse
aluseks olevad asjaolud peab õigustatud isik (peavad õigustatud isikud)
allkirjastama isiklikult ning alaealiste puhul peab allkirja andma nende
seaduslik esindaja.
3.         Lapsele elatise määramise otsuse tegemise taotluse
põhjenduses tuleb esitada kõik taotlust põhjendavad asjaolud ning eelkõige
järgmine teave:
a.         õigustatud ja kohustatud isiku vaheline suhe: laps (abielu
ajal sündinud laps / kohustatud isiku poolt ametlikult omaksvõetud laps /
isaduse on tuvastanud kohus), muu sugulane, abikaasa, endine abikaasa;
b.         õigustatud isiku varalist seisundit käsitlev teave peab
hõlmama järgmist teavet:
–          õigustatud isiku vanus, tervislik seisund ja haridustase;
–          õigustatud isiku igakuised kulutused (toit, rõivad, isikliku
hügieeni tarbed, ennetav tervishoid, ravimid, rehabilitatsioon, koolitus, vaba
aeg, erakorralised kulud jne);
–          (kui lapse elatist taotletakse enam kui ühele õigustatud
isikule, tuleb eelnimetatud teave esitada iga õigustatud isiku kohta);
–          alaealist õigustatud isikut hooldava lapsevanema haridustase,
omandatud kutseala ja tegelik kutseala;
–          õigustatud isikut hooldava lapsevanema igakuise sissetuleku
allikad ja summa;
–          alaealist õigustatud isikut hooldava lapsevanema igakuised
kulutused iseendale ja lisaks õigustatud isikule ka teistele ülalpeetavatele;
c.         kohustatud isiku varalist seisundit käsitlev teave peaks
samuti hõlmama teavet tema haridustaseme, omandatud kutseala ja tegeliku
kutseala kohta.
4.         Märkida
tuleks ka see, milliseid põhjustes esitatud asjaolusid tuleks esitada tõendite
kogumisel (nt dokumendi ettelugemine kohtuistungil, tunnistaja(te)
ärakuulamine, õigustatud isiku või tema seadusliku esindaja ärakuulamine,
kohustatud isiku ärakuulamine jne).
5.         Selleks et kohus saaks tõendeid koguda, tuleb ära märkida
kõik vajaminevad tõendid ja kogu vajalik teave.
6.         6. Taotlusele lisatud dokumendid peavad olema originaalid
või tõendatud koopiad; võõrkeeles koostatud dokumentidele tuleks lisada nende
kinnitatud tõlge poola keelde.
7.         Tunnistajad: lisada tuleks iga tunnistaja eesnimi, perekonnanimi
ja aadress.
III.       Artikli 10 lõike 1 punktide e ja f kohased taotlused
1.         Elatise väljamõistmise otsuse muutmise taotlus peab
sisaldama järgmist teavet:
a.         otsuse teinud kohtu nimi, kohtuotsuse kuupäev ning
menetlusosaliste eesnimi ja perekonnanimi;
b.         iga õigustatud isiku osas taotletava elatise igakuine summa
eelnevalt väljamõistetud elatise asemel.
2.         Taotluses esitatud põhjused peaksid esile tooma muutunud
asjaolud, mis on elatise summa muutmise taotluse aluseks.
3.         Taotluse ja taotluse aluseks olevad asjaolud peab õigustatud
isik (peavad õigustatud isikud) allkirjastama isiklikult ning alaealiste puhul
peab allkirja andma nende seaduslik esindaja.
4.         Märkida tuleks ka see, milliseid põhjustes esitatud
asjaolusid tuleks esitada tõendite kogumisel (nt dokumendi ettelugemine
kohtuistungil, tunnistaja(te) ärakuulamine, õigustatud isiku või tema
seadusliku esindaja ärakuulamine, kohustatud isiku ärakuulamine jne).
5.         Selleks et kohus saaks tõendeid koguda, tuleb ära märkida
kõik nõutud tõendid ja kogu vajalik teave.
6.         6. Taotlusele lisatud dokumendid peavad olema originaalid
või tõendatud koopiad; võõrkeeles koostatud dokumentidele tuleks lisada nende
kinnitatud tõlge poola keelde.
7.         Tunnistajad: lisada tuleks iga tunnistaja eesnimi,
perekonnanimi ja aadress.
IV.       Artikli 10 lõike 2 punktide b ja c kohased taotlused
1.         Elatise väljamõistmise otsuse muutmise taotlus peab
sisaldama järgmist teavet:
a.         otsuse teinud kohtu nimi, kohtuotsuse kuupäev ning
menetlusosaliste eesnimi ja perekonnanimi;
b.         iga õigustatud isiku osas taotletava elatise igakuine summa
eelnevalt väljamõistetud elatise asemel.
2.         Taotluses esitatud põhjused peaksid esile tooma muutunud
asjaolud, mis on elatise summa muutmise taotluse aluseks.
3.         Taotluse ja taotluse aluseks olevad asjaolud peab õigustatud
isik allkirjastama isiklikult.
4.         Märkida tuleks ka see, milliseid põhjustes esitatud
asjaolusid tuleks esitada tõendite kogumisel (nt dokumendi ettelugemine
kohtuistungil, tunnistaja(te) ärakuulamine, õigustatud isiku või tema
seadusliku esindaja ärakuulamine, kohustatud isiku ärakuulamine jne).
5.         Selleks et kohus saaks tõendeid koguda, tuleb ära märkida
kõik vajaminevad tõendid ja kogu vajalik teave.
6.         Taotlusele lisatud dokumendid peavad olema originaalid või
kinnitatud koopiad; võõrkeeles koostatud dokumentidele tuleks lisada nende
kinnitatud tõlge poola keelde.
7.         Tunnistajad: lisada tuleks iga tunnistaja eesnimi,
perekonnanimi ja aadress.
Portugali Vabariik
I. Artikli 10 lõike 1 punkti b kohane taotlus:
– Otsuse täitmise taotlusele tuleb lisaks artiklis 25 osutatud
dokumentidele lisada:
1. üksikasjalik võlgnevuste loetelu ning täitmisele pööratava nõude
indekseerimise korral indekseerimise arvutamise meetod; seaduslikult
kehtestatud viivise tasumise kohustuse korral kohustusliku viivise määr ja
selle tasumise alguskuupäev.
2. pangakonto täielikud andmed, kuhu summad üle tuleb kanda;
II. Artikli 10 lõike 1 punktide c ja d kohased taotlused:
– Lapsele elatise väljamõistmise otsuse taotlusele artikli 15
tähenduses tuleb lisada järgmised tõendavad dokumendid:
1. iga õigustatud isiku nimel kohaldatav lapse elatise igakuine summa;
2. lapsele elatise väljamõistmise otsuse taotluse põhjendused, milles
tuleb esitada kõik taotlust põhjendavad asjaolud ning esitada järgmine teave:
a. õigustatud ja kohustatud isiku vaheline suhe: laps (abielu ajal
sündinud laps / kohustatud isiku poolt ametlikult omaksvõetud laps / isaduse on
tuvastanud kohus), sealhulgas põlvenemist/lapsendamist tõendava tõendi
esitamine;
b. õigustatud isiku(te) seadusliku esindaja (vanem või eestkostja)
varaline seisund, mis hõlmab järgmisi andmeid:
– igakuised elatuskulud: toit, tervishoid, rõivad, majutus, haridus
(kui lapse elatist taotletakse enam kui ühele õigustatud isikule, tuleb
eelnimetatud teave esitada iga õigustatud isiku kohta);
– õigustatud isikut hooldava lapsevanema igakuise sissetuleku allikad
ja summa;
– alaealist
õigustatud isikut hooldava lapsevanema igakuised kulutused iseendale ja
teistele, kelle eest ta vastutab;
3. Õigustatud
isiku(te) või alaealiste puhul nende seadusliku esindaja isiklikult
allkirjastatud taotlus ja taotluse aluseks olevad asjaolud.
III. Artikli 10 lõike 1 punktide e ja f kohane taotlus:
– Elatise väljamõistmise otsuse muutmise taotlus peab sisaldama
järgmist teavet:
1. otsuse teinud kohtu nimi, kohtuotsuse kuupäev ning menetlusosaliste
andmed;
2. iga õigustatud isiku osas taotletava elatise igakuine summa
eelnevalt väljamõistetud elatise asemel.
3. põhjendustes esitatakse muutunud asjaolud, mis on elatise summa
muutmise taotluse aluseks.
4. tõendavad dokumendid, mis tuleks loetleda ning lisada taotlusele –
originaalide või kinnitatud koopiatena;
5. taotluses ja taotluse aluseks olevates asjaoludes õigustatud
isiku(te) isiklik allkiri ning alaealiste puhul peab allkirja andma nende seaduslik
esindaja.
IV. Artikli 10
lõike 2 punktide b ja c kohane taotlus:
– Elatise väljamõistmise otsuse muutmise taotlus (mille on esitanud
kohustatud isik) peab sisaldama järgmist teavet:
1. otsuse teinud kohtu nimi, kohtuotsuse kuupäev ning menetlusosaliste
andmed;
2. iga õigustatud isiku osas taotletava elatise igakuine summa
eelnevalt väljamõistetud elatise asemel.
3. põhjendustes esitatakse muutunud asjaolud, mis on elatise summa
muutmise taotluse aluseks.
4. tõendavad dokumendid, mis tuleks loetleda ning lisada taotlusele –
originaalide või kinnitatud koopiatena;
5. taotluse ja taotluse aluseks olevad asjaolud peab õigustatud isik
(peavad õigustatud isikud) allkirjastama isiklikult.
_______________
Slovaki Vabariik:
–          Teave
kõigi seotud isikute kodakondsuse kohta.
Suurbritannia ja Põhja-Iirimaa Ühendkuningriik
Artikli 10 lõike 1 punkti b kohane taotlus
Inglismaa ja Wales
Otsuse originaal ja/või kinnitatud koopia; tõend täitmisele pööratavuse
kohta; võlgnevuste loetelu; dokument, mis tõendab, et kohustatud isik ilmus
esimesele istungile, ning kui ta ei ilmunud, siis dokument, mis tõendab
kohustatud isikule menetlusdokumentide kättetoimetamist või seda, et talle
teatati algsest otsusest ning anti võimalus ennast kaitsta või otsus edasi
kaevata; avaldus kohustatud isiku asukoha – elukoha ja töökoha – kohta; avaldus
kohustatud isiku isikuandmete kohta; võimaluse korral kohustatud isiku foto;
dokument, milles osutatakse, millises ulatuses on taotleja saanud tasuta
õigusabi; lapse/laste sünni- või lapsendamistunnistuse kinnitatud koopia, kui
see on asjakohane; koolitõend, kui see on asjakohane; abielutunnistuse
kinnitatud koopia, kui see on asjakohane. Abielu või muu kooseluvormi
lõpetamist tõendava otsuse või muu dokumendi kinnitatud koopia, kui see on asjakohane.
Šotimaa
Otsuse originaal ja/või kinnitatud koopia; tõend täitmisele pööratavuse
kohta; võlgnevuste loetelu; dokument, mis kinnitab, et kohustatud isik ilmus
esimesele istungile, ning vastupidisel juhul dokument, mis tõendab, et
kohustatud isikut teavitati kõnealusest menetlusest või et teda teavitati
algsest otsusest ja talle anti edasikaebamise võimalus; avaldus kohustatud
isiku asukoha kohta; avaldus kohustatud isiku isikuandmete kohta; võimaluse
korral kohustatud isiku foto; lapse/laste sünni- või lapsendamistunnistuse
kinnitatud koopia, kui see on asjakohane; koolitõend, kui see on asjakohane.
Põhja-Iirimaa
Otsuse originaal ja/või kinnitatud koopia; tõend täitmisele pööratavuse
kohta; võlgnevuste loetelu; dokument, mis kinnitab, et kohustatud isik ilmus
esimesele istungile, ning vastupidisel juhul dokument, mis tõendab, et
kohustatud isikut teavitati kõnealusest menetlusest või et teda teavitati
algsest otsusest ja talle anti edasikaebamise võimalus; avaldus kohustatud
isiku asukoha – elukoha ja töökoha – kohta; avaldus kohustatud isiku
isikuandmete kohta; võimaluse korral kohustatud isiku foto; dokument, milles
osutatakse, millises ulatuses on taotleja saanud tasuta õigusabi; lapse/laste
sünni- või lapsendamistunnistuse kinnitatud koopia, kui see on asjakohane;
koolitõend, kui see on asjakohane; abielutunnistuse kinnitatud koopia, kui see
on asjakohane.
Artikli 10 lõike 1 punkti c kohane taotlus
Inglismaa ja Wales
varalist seisundit käsitlevad dokumendid – tulud/kulud/varad; avaldus
kostja asukoha – elu- ja töökoha – kohta; avaldus kostja isikuandmete kohta;
võimaluse korral kostja foto; lapse/laste sünni- või lapsendamistunnistuse
kinnitatud koopia, kui see on asjakohane; koolitõend, kui see on asjakohane;
abielutunnistuse kinnitatud koopia, kui see on asjakohane; abielu või muu
kooseluvormi lõpetamist tõendava otsuse või muu dokumendi kinnitatud koopia,
kui see on asjakohane. kõigi asjakohaste kohtumääruste koopiad;
õigusabitaotlus; põlvnemissuhet tõendav dokument, kui see on asjakohane; mis
tahes muud dokumendid artikli 16 lõike 3, artikli 25 lõike 1 punktide a, b ja d
ning artikli 25 lõike 3 punkti b ning artikli 30 lõike 3 alusel, kui see on
asjakohane.
Šotimaa
varalist seisundit käsitlevad dokumendid –
tulud/kulud/varad; avaldus kostja asukoha kohta; avaldus kostja isikuandmete
kohta; võimaluse korral kostja foto; lapse/laste sünni- või
lapsendamistunnistuse kinnitatud koopia, kui see on asjakohane; koolitõend, kui
see on asjakohane; abielutunnistuse kinnitatud koopia, kui see on asjakohane;
õigusabitaotlus; põlvnemissuhet tõendav dokument, kui see on asjakohane.
Põhja-Iirimaa
varalist seisundit käsitlevad dokumendid – tulud/kulud/varad; avaldus
kostja asukoha – elu- ja töökoha – kohta; avaldus kostja isikuandmete kohta;
võimaluse korral kostja foto; lapse/laste sünni- või lapsendamistunnistuse
kinnitatud koopia, kui see on asjakohane; koolitõend, kui see on asjakohane;
abielutunnistuse kinnitatud koopia, kui see on asjakohane; esialgse
lahutustunnistuse (decree nisi) kinnitatud koopia, kui see on asjakohane;
kõigi asjakohaste kohtumääruste koopiad; õigusabitaotlus; põlvnemissuhet
tõendav dokument, kui see on asjakohane; mis tahes muud dokumendid artikli 16
lõike 3, artikli 25 lõike 1 punktide a, b ja d ning artikli 25 lõike 3 punkti b
ning artikli 30 lõike 3 alusel, kui see on asjakohane.
Artikli 10 lõike 1 punkti d kohane taotlus
Inglismaa ja Wales
Artikliga 20 või artikli 22 punktiga b või e seonduva otsuse kinnitatud
koopia koos selle otsuse tegemist käsitlevate dokumentidega; dokument, milles osutatakse,
millises ulatuses on taotleja saanud tasuta õigusabi; varalist seisundit
käsitlevad dokumendid – tulud/kulud/varad; avaldus kostja asukoha – elu- ja
töökoha – kohta; avaldus kostja isikuandmete kohta; võimaluse korral kostja
foto; lapse/laste sünni- või lapsendamistunnistuse kinnitatud koopia, kui see
on asjakohane; koolitõend, kui see on asjakohane; abielutunnistuse kinnitatud
koopia, kui see on asjakohane; abielu või muu kooseluvormi lõpetamist tõendava
korralduse või muu dokumendi kinnitatud koopia, kui see on asjakohane; kõigi
asjakohaste kohtumääruste koopiad; põlvnemissuhet tõendav dokument, kui see on
asjakohane; mis tahes muud dokumendid artikli 16 lõike 3, artikli 25 lõike 1
punktide a, b ja d ning artikli 25 lõike 3 punkti b ja artikli 30 lõike 3
alusel, kui see on asjakohane.
Šotimaa
Vt eespool esitatud artikli 10 lõike 1 punkt c.
Põhja-Iirimaa
Artikliga 20 või artikli 22 punktiga b või e seonduva otsuse kinnitatud
koopia koos selle otsuse tegemist käsitlevate dokumentidega; dokument, milles
osutatakse, millises ulatuses on taotleja saanud tasuta õigusabi; varalist
seisundit käsitlevad dokumendid – tulud/kulud/varad; avaldus kostja asukoha –
elu- ja töökoha – kohta; avaldus kostja isikuandmete kohta; võimaluse korral
kostja foto; lapse/laste sünni- või lapsendamistunnistuse kinnitatud koopia,
kui see on asjakohane; koolitõend, kui see on asjakohane; abielutunnistuse
kinnitatud koopia, kui see on asjakohane; esialgse lahutustunnistuse (decree
nisi) kinnitatud koopia, kui see on asjakohane; kõigi asjakohaste
kohtumääruste koopiad; põlvnemissuhet tõendav dokument, kui see on asjakohane;
mis tahes muud dokumendid artikli 16 lõike 3, artikli 25 lõike 1 punktide a, b
ja d ning artikli 25 lõike 3 punkti b ja artikli 30 lõike 3 alusel, kui see on asjakohane.
Artikli 10 lõike 1 punkti e kohane taotlus
Inglismaa ja Wales
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; lapse/laste sünni- või
lapsendamistunnistuse kinnitatud koopia, kui see on asjakohane; koolitõend, kui
see on asjakohane; lapse/laste olukorraga seotud muutusi käsitlevad dokumendid;
taotleja/kostja perekonnaseisu käsitlevad dokumendid, kui need on asjakohased;
kõigi asjakohaste kohtumääruste koopiad; mis tahes muud dokumendid artikli 16
lõike 3, artikli 25 lõike 1 punktide a, b ja d ning artikli 25 lõike 3 punkti b
ja artikli 30 lõike 3 alusel, kui see on asjakohane. Kirjalik tunnistus selle
kohta, et mõlemad osapooled ilmusid menetlusele, ning juhul, kui ilmus üksnes
taotleja, selle dokumendi originaal või kinnitatud koopia, mis tõendab, et
menetlusteade oli teisele osapoolele kätte toimetatud.
Šotimaa
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; koolitõend, kui see on
asjakohane; lapse/laste olukorraga seotud muutusi käsitlevad dokumendid.
Põhja-Iirimaa
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; lapse/laste sünni- või
lapsendamistunnistuse kinnitatud koopia, kui see on asjakohane; koolitõend, kui
see on asjakohane; lapse/laste olukorraga seotud muutusi käsitlevad dokumendid;
taotleja/kostja perekonnaseisu käsitlevad dokumendid, kui need on asjakohased;
kõigi asjakohaste kohtumääruste koopiad; mis tahes muud dokumendid artikli 16
lõike 3, artikli 25 lõike 1 punktide a, b ja d ning artiklil 25 lõike 3 punkti
b ja artikli 30 lõike 3 alusel, kui see on asjakohane.
Artikli 10 lõike 1 punkti f kohane taotlus
Inglismaa ja Wales
Muudetava otsuse originaal ja/või kinnitatud koopia; dokument, mis
kinnitab, et kohustatud isik ilmus esimesele istungile, ning vastupidisel juhul
dokument, mis tõendab, et kohustatud isikut teavitati kõnealusest menetlusest
või et teda teavitati algsest otsusest ja talle anti edasikaebamise võimalus;
dokument, milles osutatakse, millises ulatuses on taotleja saanud tasuta
õigusabi; taotleja/kostja varalist seisundit käsitlevad dokumendid –
tulud/kulud/varad; tõend täitmisele pööratavuse kohta; lapse/laste sünni- või
lapsendamistunnistuse kinnitatud koopia, kui see on asjakohane; koolitõend, kui
see on asjakohane; lapse/laste olukorraga seotud muutusi käsitlevad dokumendid;
abielutunnistuse kinnitatud koopia, kui see on asjakohane; abielu või muu kooseluvormi
lõpetamist tõendava otsuse või muu dokumendi kinnitatud koopia, kui see on
asjakohane; taotleja/kostja perekonnaseisu käsitlevad dokumendid, kui need on
asjakohased; kõigi asjakohaste kohtuotsuse või -määruste koopiad; avaldus
kohustatud isiku asukoha – elukoha ja töökoha – kohta; avaldus kohustatud isiku
isikuandmete kohta; võimaluse korral kohustatud isiku foto; mis tahes muud
dokumendid artikli 16 lõike 3, artikli 25 lõike 1 punktide a, b ja d ning
artikli 25 lõike 3 punkti b ja artikli 30 lõike 3 alusel, kui see on
asjakohane. Kirjalik tunnistus selle kohta, et mõlemad osapooled ilmusid
menetlusele, ning juhul, kui ilmus üksnes taotleja, selle dokumendi originaal
või kinnitatud koopia, mis tõendab, et menetlusteade oli teisele osapoolele
kätte toimetatud.
Šotimaa
Muudetava otsuse originaal ja/või kinnitatud koopia; dokument, mis
tõendab, et kohustatud isikut oli kõnealusest menetlusest teavitatud või et
teda teavitati algsest otsusest ning talle anti edasikaebamise võimalus;
dokument, milles osutatakse, millises ulatuses on taotleja saanud tasuta
õigusabi; taotleja/kostja varalist seisundit käsitlevad dokumendid –
tulud/kulud/varad; tõend täitmisele pööratavuse kohta; koolitõend, kui see on
asjakohane; lapse/laste olukorraga seotud muutusi käsitlevad dokumendid;
taotleja/kostja perekonnaseisu käsitlevad dokumendid, kui need on asjakohased;
avaldus kohustatud isiku asukoha kohta; avaldus kohustatud isiku isikuandmete
kohta; võimaluse korral kohustatud isiku foto.
Põhja-Iirimaa
Muudetava otsuse originaal ja/või kinnitatud koopia; dokument, mis
kinnitab, et kohustatud isik ilmus esimesele istungile, ning vastupidisel juhul
dokument, mis tõendab, et kohustatud isikut teavitati kõnealusest menetlusest
või et teda teavitati algsest otsusest ja talle anti edasikaebamise võimalus;
dokument, milles osutatakse, millises ulatuses on taotleja saanud tasuta
õigusabi; taotleja/kostja varalist seisundit käsitlevad dokumendid –
tulud/kulud/varad; tõend täitmisele pööratavuse kohta; lapse/laste sünni- või
lapsendamistunnistuse kinnitatud koopia, kui see on asjakohane; koolitõend, kui
see on asjakohane; lapse/laste olukorraga seotud muutusi käsitlevad dokumendid;
abielutunnistuse kinnitatud koopia, kui see on asjakohane; esialgse
lahutustunnistuse (decree nisi) kinnitatud koopia, kui see on
asjakohane; taotleja/kostja perekonnaseisu käsitlevad dokumendid, kui need on
asjakohased; kõigi asjakohaste kohtumääruste koopiad; avaldus kohustatud isiku
asukoha – elukoha ja töökoha – kohta; avaldus kohustatud isiku isikuandmete kohta;
võimaluse korral kohustatud isiku foto; mis tahes muud dokumendid artikli 16
lõike 3, artikli 25 lõike 1 punktide a, b ja d ning artikli 25 lõike 3 punkti b
ja artikli 30 lõike 3 alusel, kui see on asjakohane.
Artikli 10 lõike 2 punkti b kohane taotlus
Inglismaa ja Wales
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; koolitõend, kui see on
asjakohane; lapse/laste olukorraga seotud muutusi käsitlevad dokumendid;
taotleja/kostja perekonnaseisu käsitlevad dokumendid, kui need on asjakohased;
kõigi asjakohaste kohtumääruste koopiad; mis tahes muud dokumendid artikli 16
lõike 3, artikli 25 lõike 1 punktide a, b ja d ning artikli 25 lõike 3 punkti b
ja artikli 30 lõike 3 alusel, kui see on asjakohane.
Šotimaa
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; koolitõend, kui see on
asjakohane; lapse/laste olukorraga seotud muutusi käsitlevad dokumendid.
Põhja-Iirimaa
Muudetava otsuse koopia; taotleja/kostja varalist seisundit käsitlevad
dokumendid – tulud/kulud/varad; õigusabitaotlus; koolitõend, kui see on
asjakohane; lapse/laste olukorraga seotud muutusi käsitlevad dokumendid;
taotleja/kostja perekonnaseisu käsitlevad dokumendid, kui need on asjakohased;
kõigi asjakohaste kohtumääruste koopiad; mis tahes muud dokumendid artikli 16
lõike 3, artikli 25 lõike 1 punktide a, b ja d ning artikli 25 lõike 3 punkti b
ja artikli 30 lõike 3 alusel, kui see on asjakohane.
Artikli 10 lõike 2 punkti c kohane taotlus
Inglismaa ja Wales
Muudetava otsuse originaal ja/või kinnitatud koopia; tõend täitmisele
pööratavuse kohta; dokument, milles osutatakse, millises ulatuses on taotleja
saanud tasuta õigusabi; taotleja/kostja varalist seisundit käsitlevad
dokumendid – tulud/kulud/varad; lapse/laste sünni- või lapsendamistunnistuse
kinnitatud koopia, kui see on asjakohane; koolitõend, kui see on asjakohane;
lapse/laste olukorraga seotud muutusi käsitlevad dokumendid; abielutunnistuse
kinnitatud koopia, kui see on asjakohane; abielu või muu kooselu vormi
lõpetamist tõendava otsuse või muu dokumendi kinnitatud koopia, kui see on
asjakohane; taotleja/kostja perekonnaseisu käsitlevad dokumendid, kui need on
asjakohased; kõigi asjakohaste kohtumääruste koopiad; avaldus õigustatud isiku
asukoha – elukoha ja töökoha – kohta; avaldus õigustatud isiku isikuandmete
kohta; võimaluse korral õigustatud isiku foto; mis tahes muud dokumendid
artikli 16 lõike 3, artikli 25 lõike 1 punktide a, b ja d ning artikli 25 lõike
3 punkti b ja artikli 30 lõike 3 alusel, kui see on asjakohane.
Šotimaa
Muudetava otsuse originaal ja/või kinnitatud koopia; dokument, milles
osutatakse, millises ulatuses on taotleja saanud tasuta õigusabi;
taotleja/kostja varalist seisundit käsitlevad dokumendid – tulud/kulud/varad;
koolitõend, kui see on asjakohane; taotleja olukorraga seotud muutusi
käsitlevad dokumendid; avaldus õigustatud isiku asukoha kohta; avaldus
õigustatud isiku isikuandmete kohta; võimaluse korral õigustatud isiku foto.
Põhja-Iirimaa
Muudetava otsuse originaal ja/või kinnitatud koopia; tõend täitmisele
pööratavuse kohta; dokument, milles osutatakse, millises ulatuses on taotleja
saanud tasuta õigusabi; taotleja/kostja varalist seisundit käsitlevad
dokumendid – tulud/kulud/varad; lapse/laste sünni- või lapsendamistunnistuse
kinnitatud koopia, kui see on asjakohane; koolitõend, kui see on asjakohane;
lapse/laste olukorraga seotud muutusi käsitlevad dokumendid; abielutunnistuse
kinnitatud koopia, kui see on asjakohane; esialgse lahutustunnistuse (decree
nisi) kinnitatud koopia, kui see on asjakohane; taotleja/kostja
perekonnaseisu käsitlevad dokumendid, kui need on asjakohased; kõigi
asjakohaste kohtumääruste koopiad; avaldus õigustatud isiku asukoha – elukoha
ja töökoha – kohta; avaldus õigustatud isiku isikuandmete kohta; võimaluse
korral õigustatud isiku foto; mis tahes muud dokumendid artikli 16 lõike 3,
artikli 25 lõike 1 punktide a, b ja d ning artikli 25 lõike 3 punkti b ja
artikli 30 lõike 3 alusel, kui see on asjakohane.
Üldist
Artikli 10, sealhulgas artikli 10 lõike 1 punkti a ja artikli 10 lõike
2 punkti a kohaste taotluste puhul soovib Inglismaa ja Walesi keskasutus, et
talle saadetakse igast dokumendist kolm koopiat, millele on lisatud (vajaduse
korral) dokumentide ingliskeelne tõlge.
Artikli 10, sealhulgas artikli 10 lõike 1 punkti a ja artikli 10 lõike
2 punkti a kohaste taotluste puhul soovib Põhja-Iirimaa keskasutus, et talle
saadetakse igast dokumendist kolm koopiat, millele on lisatud dokumentide
ingliskeelne tõlge.
2.         Artikli 44 lõikes 1 osutatud deklaratsioon
Euroopa Liit deklareerib, et allpool loetletud liikmesriigid on lisaks
nende ametlikule keelele nõus taotluste ja täiendavate dokumentide tõlkega iga
loetletud liikmesriigi puhul nimetatud keeltesse:
Tšehhi Vabariik: slovaki keel
Eesti Vabariik: inglise keel
Leedu Vabariik: inglise keel
Küprose Vabariik inglise keel
Slovaki Vabariik: tšehhi keel
3.         Artikli 44 lõikes 2 osutatud deklaratsioonid
Euroopa Liit deklareerib, et Belgia territooriumi erinevates osades
esitatavad dokumendid koostatakse prantsuse, hollandi või saksa keeles või
tõlgitakse nendesse keeltesse vastavalt sellele, millises Belgia territooriumi
osas need esitatakse.
Teave selle
kohta, millist keelt Belgia territooriumi vastavas osas kasutada, on leitav
vastuvõtvatele asutustele koostatud käsiraamatust, mille tekst on esitatud
Euroopa Parlamendi ja nõukogu 13. novembri 2007. aasta määruses (EÜ) nr
1393/2007 kohtu- ja kohtuväliste dokumentide liikmesriikides kättetoimetamise
kohta tsiviil- ja kaubandusasjades (dokumentide kättetoimetamine). Nimetatud
käsiraamat on kättesaadav järgmisel veebiaadressil: http://ec.europa.eu/justice_home/judicialatlascivil/html/index_et.htm
Klikata tuleb järgmisel pealkirjal:
„Serving documents (Regulation
1393/2007)”/„Documents”/„Manual”/„Belgium”/„Geographical areas of competence”
(lk 42 jj).
või minna otse järgmisele aadressile:
http://ec.europa.eu/justice_home/judicialatlascivil/html/pdf/manual_sd_bel.pdf
ja klikata järgmisel pealkirjal: „Geographical areas of competence” (lk
42 jj).
______________________
[1]


Tähtis õiguslik teade

|

52008PC0218

Ettepanek Nõukogu otsus millega lubatakse A2704-12 (ACS-GHØØ5-3) geneetiliselt muundatud sojauba sisaldavate, sellest koosnevate või sellest toodetud kaupade turuleviimist vastavalt Euroopa parlamendi ja Nõukogu määrusele (EÜ) nr 1829/2003  /* KOM/2008/0218 lõplik */

	[pic] | EUROOPA ÜHENDUSTE KOMISJON |Brüssel 28.4.2008KOM(2008)218 lõplikEttepanekNÕUKOGU OTSUSmillega lubatakse A2704-12 (ACS-GHØØ5-3) geneetiliselt muundatud sojauba sisaldavate, sellest koosnevate või sellest toodetud kaupade turuleviimist vastavalt Euroopa Parlamendi ja nõukogu määrusele (EÜ) nr 1829/2003(komisjoni esitatud)SELETUSKIRILisatud nõukogu otsuse ettepanek käsitleb A2704-12 geneetiliselt muundatud sojauba sisaldavat, sellest koosnevat või sellest toodetud toitu ja sööta, mille turuleviimise kohta esitas Bayer CropScience AG 1. juulil 2005 taotluse Madalmaade pädevale asutusele vastavalt määrusele (EÜ) nr 1829/2003 geneetiliselt muundatud toidu ja sööda kohta.Lisatud ettepanek käsitleb ka muude A2704-12 sojauba sisaldavate või sellest koosnevate toodete turuleviimist muu sojaoaga samal otstarbel, välja arvatud selle viljelemiseks.Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 10. augustil 2007 oma heakskiitva arvamuse ja leidis, et on ebatõenäoline, et taotluses kirjeldatud A2704-12 sojauba sisaldavate, sellest koosnevate või sellest toodetud toodete turuleviimine võiks mõjuda kahjulikult inimeste või loomade tervisele või keskkonnale.Seda arvesse võttes esitati 12. veebruaril 2008 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse A2704-12 geneetiliselt muundatud sojauba sisaldavate, sellest koosnevate või sellest toodetud toodete viimist ühenduse turule. Komitee ei esitanud oma arvamust: 13 liikmesriiki (156 häält) hääletas eelnõu poolt, 8 liikmesriiki (102 häält) selle vastu, 5 liikmesriiki (84 häält) loobus hääletamisest ja 1 liikmesriik (3 häält) ei olnud esindatud.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ning nõukogu peab kolme kuu jooksul tegema kvalifitseeritud häälteenamusega otsuse ja teavitama parlamenti.EttepanekNÕUKOGU OTSUSmillega lubatakse A2704-12 (ACS-GHØØ5-3) geneetiliselt muundatud sojauba sisaldavate, sellest koosnevate või sellest toodetud kaupade turuleviimist vastavalt Euroopa Parlamendi ja nõukogu määrusele (EÜ) nr 1829/2003(Ainult saksakeelne tekst on autentne) (EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, [1] eriti selle artikli 7 lõiget 3 ja artikli 19 lõiget 3,võttes arvesse komisjoni ettepanekutning arvestades järgmist:1.  Bayer CropScience AG esitas 1. juulil 2005 Madalmaade pädevale asutusele kooskõlas määruse (EÜ) nr 1829/2003 artiklitele 5 ja 17 taotluse A2704-12 sojauba sisaldavate, sellest koosnevate või sellest toodetud toidu, toidu koostisosade ja sööda turuleviimiseks.2.  Taotlus hõlmab ka A2704-12 sojauba sisaldavate või sellest koosnevate muude toodete turuleviimist muu sojaoaga samal otstarbel, välja arvatud selle viljelemise otstarbel. Seetõttu hõlmab taotlus vastavalt määruse (EÜ) nr 1829/2003 artikli 5 lõike 5 ja artikli 17 lõike 5 sätetele ka Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ[2] kehtetuks tunnistamise kohta) III ja IV lisas nõutavaid andmeid ja teavet ning direktiivi 2001/18/EÜ II lisas sätestatud põhimõtetele vastavalt tehtud riskihindamist käsitlevat teavet ja järeldusi.3.  Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 10. augustil 2007 oma heakskiitva arvamuse ja leidis, et on ebatõenäoline, et taotluses kirjeldatud A2704-12 sojauba sisaldavate, sellest koosnevate või sellest toodetud toodete (edaspidi „tooted“) turuleviimine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil[3]. Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja muresid, mis olid tõstatatud riiklike pädevate asutustega konsulteerimise käigus, nagu näevad ette kõnealuse määruse artikli 6 lõige 4 ja artikli 18 lõige 4.4.  Toiduohutusamet leidis eelkõige, et pärast kõigi taotluses sisalduvate molekulaarset iseloomustust, koostisosade analüüsi ja põllumajanduslikke tulemusi käsitlevate andmete arvesse võtmist on A2704-12 sojauba samaväärne selle geneetiliselt muundamata vastega ning seega ei ole vaja viia läbi edasisi loomade ohutust käsitlevaid uuringuid kogu toidu/sööda puhul (nt 90-päevane mürgisuse uuring rottidel).5.  Toiduohutusamet jõudis oma arvamuses järeldusele, et taotleja esitatud keskkonnaseirekavad, mis koosnesid üldistest järelevalvekavadest, on kooskõlas toodete sihtotstarbega.6.  Neid kaalutlusi arvesse võttes tuleks toodetele luba anda.7.  Igale GMOle tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks[4].8.  Toiduohutusameti arvamuse kohaselt ei ole A2704-12 sojauba sisaldavate, sellest koosnevate või sellest toodetud toidu, toidu koostisosade ega sööda puhul vaja määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistusnõuetele lisaks märgistuse erinõudeid. Et tagada toodete kasutamine käesoleva otsuse kohaselt välja antud loa piires, peab loataotluses käsitletavate, GMOd sisaldava või sellest koosneva sööda ja muude GMOd sisaldavate või sellest koosnevate toodete (va toit ja sööt) märgistusel olema selgelt tähistatud, et kõnelauseid tooteid ei tohi kasutada viljelemiseks.9.  Samuti ei õigustata toiduohutusameti arvamuses määruse (EÜ) nr 1829/2003 artikli 6 lõike 5 punktis e ja artikli 18 lõike 5 punktis e nimetatud turuleviimise, kasutamise ja käitlemise eritingimuste ega kitsenduste rakendamist, sealhulgas turustamisjärgset järelevalvet ega eritingimusi konkreetsete ökosüsteemide/keskkonna ja/või geograafiliste piirkondade kaitsmiseks.10.  Kogu asjakohane teave toodete lubade kohta tuleb kanda ühenduse geneetiliselt muundatud toidu ja sööda registrisse, mis on sätestatud määruses (EÜ) nr 1829/2003.11.  Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ[5]) artikli 4 lõikes 6 on sätestatud GMOd sisaldavate või sellest koosnevate toodete märgistamise nõuded.12.  Käesolevast otsusest tuleb bioohutuse teabevõrgustiku kaudu teatada bioloogilise mitmekesisuse konventsiooni Cartagena bioloogilise ohutuse protokolli osalistele vastavalt Euroopa Parlamendi ja nõukogu 15. juuli 2003. aasta määruse (EÜ) nr 1946/2003 (geneetiliselt muundatud organismide piiriülese liikumise kohta) [6] artikli 9 lõikele 1 ja artikli 15 lõike 2 punktile c.13.  Toiduahela ja loomatervishoiu alaline komitee ei ole oma eesistuja määratud tähtaja jooksul arvamust esitanud ning seepärast peab käesolevas otsuses sätestatud meetmed võtma vastu nõukogu,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud sojaoale ( Glycine max ) A2704-12, mida on kirjeldatud käesoleva otsuse lisa punktis b, antakse määruse (EÜ) nr 65/2004 kohane kordumatu tunnus ACS-GHØØ5-3.Artikkel 2 LubaVastavalt käesolevas otsuses kirjeldatud tingimustele on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) ACS-GHØØ5-3 sojauba sisaldavad, sellest koosnevad või sellest toodetud toit ja toidu koostisained;b) ACS-GHØØ5-3 sojauba sisaldav, sellest koosnev või sellest toodetud sööt;c) muud tooted, v.a toit ja sööt, mis sisaldavad ACS-GHØØ5-3 sojauba või koosnevad sellest ja mida kasutatakse nagu muud sojauba, kuid ei viljeleta.Artikkel 3 Märgistamine1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830 /2003 artikli 4 lõikes 6 sätestatud märgistamisnõuete kohaldamisel on „organismi nimetus” „sojauba”.2. Artikli 2 punktides b ja c nimetatud ACS-GHØØ5-3 sojauba sisaldavate või sellest koosnevate toodete märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks”.Artikkel 4 Keskkonnamõjude seire1. Loaomanikud tagavad käesoleva otsuse lisa punktis h sätestatud keskkonnamõjude seirekava koostamise ja rakendamise.2. Loaomanik esitab komisjonile aastaaruanded seirekavas sätestatud meetmete rakendamise ja tulemuste kohta.Artikkel 5 Ühenduse registerKäesoleva otsuse lisas sisalduv teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.Artikkel 6 LoaomanikLoaomanik on Bayer Cropscience AG.Artikkel 7 KehtivusKäesolevat otsust kohaldatakse kümne aasta jooksul alates selle teatavakstegemise kuupäevast.Artikkel 8 AdressaatKäesolev otsus on adresseeritud Bayer CropScience AGle, Alfred-Nobel-Str. 50, D - 40789 Monheim am Rhein, Saksamaa.Brüssel,Nõukogu nimeleesistujaLISAa) Taotleja ja loaomanik:Nimi: Bayer CropScience AGAadress: Alfred-Nobel-Strasse 50, D - 40789 Monheim am Rhein - Germanyb) Toodete nimetus ja spetsifikatsioon :(1) ACS-GHØØ5-3 sojauba sisaldavad, sellest koosnevad või sellest toodetud toit ja toidu koostisosad;(2) ACS-GHØØ5-3 sojauba sisaldav, sellest koosnev või sellest toodetud sööt;(3) muud tooted, v.a toit ja sööt, mis sisaldavad ACS-GHØØ5-3 sojauba või koosnevad sellest ja mida kasutatakse nagu muud sojauba, kuid ei viljeleta.Geneetiliselt muundatud ACS-GHØØ5-3 sojauba, mida on taotluses kirjeldatud, väljendub PAT-valgus, mis tagab tolerantsuse herbitsiidi glufosinaatammoonium suhtes.c) Märgistus:(1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830 /2003 artikli 4 lõikes 6 sätestatud märgistuse erinõuete kohaldamisel on „organismi nimetus” „sojauba”.(2) Käesoleva otsuse artikli 2 punktides b ja c nimetatud ACS-GHØØ5-3 sojauba sisaldavate või sellest koosnevate toodete märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks”.d) Tuvastusmeetod-  Tekkepõhine reaalajaline kvantitatiivne PCR-meetod ACS-GHØØ5-3 sojaoa jaoks.-  Valideerinud määruse (EÜ) nr 1829/2003 alusel asutatud ühenduse tugilabor; avaldatud veebilehel http://gmo-crl.jrc.it/statusofdoss.htm.-  Etalonaine: AOCS 0707-A, AOCS 0707-B ja AOCS 0707-C, kättesaadavad American Oil Chemists Society (AOCS) veebilehelt http://www.aocs.org.e) Kordumatu tunnus:ACS-GHØØ5-3f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave:Bioohutuse teabevõrgustik, kanne ID: vt [täidetakse pärast teatavakstegemist]g) Toodete turuleviimise, kasutamise või käitlemise tingimused või piirangud:Ei ole nõutud.h) SeirekavaDirektiivi 2001/18/EÜ VII lisale vastav keskkonnamõjude seirekava[Link: kava on avaldatud Internetis]i) Turustamisjärgse järelevalve nõuded toidu kasutamisel inimtoidunaEi ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse avalikkusele kättesaadavaks ühenduse geneetiliselt muundatud toidu ja sööda registri uuendamisega. [1] ELT L 268, 18.10.2003, lk 1. Määrust on muudetud komisjoni määrusega (EÜ) nr 1981/2006 (ELT L 368, 23.12.2006, lk 99).[2] EÜT L 106, 17.04.2001, lk 1. Direktiivi on viimati muudetud määrusega (EÜ) nr 1830/2003 (ELT L 268, 18.10.2003, lk 24).[3] http://www.efsa.europa.eu/EFSA/efsa_locale-1178620753816_1178620785771.htm[4] ELT L 10, 16.01.2004, lk 5.[5] ELT L 268, 18.10.2003, lk 24.[6] ELT L 287, 5.11.2003, lk 1.


               EUROOPA KOMISJON
            Brüssel,17.5.2016
            COM(2016) 262 final
            2016/0136(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel ELi ja Kesk-Ameerika assotsiatsiooninõukogus seoses lepingu (millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel) II lisa artiklit 15 käsitlevate selgitavate märkustega

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

                  Leping, millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel, allkirjastati 29. juunil 2012 Tegucigalpas Hondurases ja seda on ajutiselt kohaldatud alates 2013. aastast.

                  Assotsieerimislepingu II lisas on määratletud mõiste „päritolustaatusega tooted“ ja sellega seotud halduskoostöö viisid. II lisa artiklis 37 sätestatakse, et lepingupooled lepivad kokku selgitavad märkused II lisa tõlgendamise, kohaldamise ja haldamise kohta tolli, kaubanduse soodustamise ja päritolureeglite allkomitees, et soovitada nende heakskiitmist assotsiatsiooninõukogus.

                  Tolli, kaubanduse soodustamise ja päritolureeglite allkomitee kohtus 1.–2. juunil 2015 Brüsselis ning leppis kokku selgitavates märkustes. Need hõlmavad lepingu II lisa artikliga 15 seotud juhiseid päritolutõendina kasutatava kaupade liikumissertifikaadi EUR.1 väljaandmiseks ja täitmiseks.

                  Liikumissertifikaadi EUR.1 näidis on esitatud assotsieerimislepingu II lisa 3. liites. Tegelikkuses esineb 3. liite ja liikmesriikides trükitud sertifikaatide sõnastuses siiski väikesi erinevusi. Selgitavate märkuste kohaselt võib sõnastus olla paindlik, ilma et see muudaks sertifikaadid kehtetuks, tingimusel et kõikidel lepingupooltel on kasutatud sertifikaadi koopia ja sõnastus ei muuda nõutavat teavet, mille eksportija peab esitama.

                  Nõutav teave, mille eksportija peab kandma liikumissertifikaadile EUR.1 tollile esitamiseks, peab olema selge ja vältida tuleks igasugust väärkasutust. Seepärast sisaldavad selgitavad märkused juhiseid kõikide liikumissertifikaadi EUR.1 lahtrite täitmiseks.

               •Kooskõla poliitikavaldkonnas praegu kehtivate õigusnormidega

                  Ettepanek on kooskõlas Euroopa Liidu ja Tšiili ning Euroopa Liidu ja Mehhiko vahelistes vabakaubanduslepingutes kokku lepitud muude selgitavate märkustega.

               •Kooskõla muude liidu tegevuspõhimõtetega

                  Selgitavate märkuste kasutamisega toetatakse paremat õigusloomet.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

                  Kuna ettepanek on seotud Euroopa Liidu kaubanduspoliitikaga, on asjakohane õiguslik alus Euroopa Liidu toimimise lepingu artikli 207 lõike 4 esimene lõik koostoimes artikli 218 lõikega 9.

               •Subsidiaarsus (ainupädevusse mittekuuluva valdkonna puhul)

                  Ettepanek tehakse Euroopa Liidu ainupädevusse kuuluvas valdkonnas.

               •Proportsionaalsus

                  Ettepanek piirdub sellega, mis on oodatud eesmärkide saavutamiseks vajalik või sobiv.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Konsulteerimine sidusrühmadega

                  Ei ole asjakohane, kuna ettepanekus esitatakse juhised olemasoleva lepingu kohta.

               •Eksperdiarvamuste kogumine ja kasutamine

                  Ei ole asjakohane, kuna ettepanekus esitatakse juhised olemasoleva lepingu kohta.

               •Mõjuhinnang

                  Käesoleva ettepanekuga muudetakse olemasolevat kahepoolset kaubanduslepingut. Muid võimalusi kaaluma ei pea.

               4.MÕJU EELARVELE

                  Ettepanek ei mõjuta ELi eelarvet.

               5.MUU TEAVE

                  Puudub.

               2016/0136 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel ELi ja Kesk-Ameerika assotsiatsiooninõukogus seoses lepingu (millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel) II lisa artiklit 15 käsitlevate selgitavate märkustega

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Leping, millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel,
                  1
                (edaspidi „leping“) parafeeriti 22. märtsil 2011 ja allkirjastati 29. juunil 2012. Vastavalt lepingu artikli 353 lõikele 4 on lepingu IV osa kohaldatud ajutiselt alates 1. augustist 2013 liidu, Nicaragua, Hondurase ja Panama vahel, alates 1. oktoobrist 2013 eelnimetatud poolte ning El Salvadori ja Costa Rica vahel ning alates 1. detsembrist 2013 ühelt poolt liidu, Nicaragua, Hondurase, Panama, El Salvadori ja Costa Rica ning teiselt poolt Guatemala vahel.

               (2)Lepingu II lisa artiklis 37 sätestatakse, et lepingupooled lepivad kokku selgitavad märkused II lisa tõlgendamise, kohaldamise ja haldamise kohta lepingu artikli 123 kohaselt loodud tolli, kaubanduse soodustamise ja päritolureeglite allkomitees ning soovitavad nende heakskiitmist assotsiatsiooninõukogus.

               (3)Allkomitee kohtus 1. ja 2. juunil 2015 ning leppis kokku lepingu II lisa artiklit 15 käsitlevates selgitavates märkustes liikumissertifikaadi EUR.1 väljaandmise ja trükkimise kohta (edaspidi „selgitavad märkused“).

               (4)Kuna lepingu III lisa 3. liites esitatud liikumissertifikaat EUR.1 on üksnes näidis, võib eri asutuste poolt trükitavatel vormidel esineda väikesi erinevusi. Tagamaks, et sellised erinevused ei põhjusta raskusi seoses liikumissertifikaadi EUR.1 aktsepteerimisega ja et tõlgendamine lepingupoolte pädevate asutuste poolt oleks ühtlustatud, tuleks esitada juhised liikumissertifikaadi EUR.1 nõutava sisu ja trükkimise kohta. Liidu nimel assotsiatsiooninõukogus võetav seisukoht peaks põhinema lisatud otsuse eelnõul,

               ON VASTU VÕTNUD KÄESOLEVA OTSUSE:

               Artikkel 1

               1.
                     Liidu nimel assotsiatsiooninõukogus võetav seisukoht lepingu II lisa artiklit 15 käsitlevate selgitavate märkuste kohta seoses liikumissertifikaatidega EUR.1 peaks põhinema käesolevale otsusele lisatud assotsiatsiooninõukogu otsuse eelnõul.

               2.
                     Väiksemaid muudatusi assotsiatsiooninõukogu otsuse eelnõus võivad liidu esindajad assotsiatsiooninõukogus teha ilma nõukogu täiendava otsuseta.

               Artikkel 2

               Assotsiatsiooninõukogu otsus avaldatakse pärast selle vastuvõtmist Euroopa Liidu Teatajas.

               Artikkel 3

               Käesolev otsus jõustub selle vastuvõtmise kuupäeval.

               Brüssel,

                     Nõukogu nimel

                     eesistuja

                     (1)

                     ELT L 346, 15.12.2012, lk 3

                  .

    ---documentbreak---

               EUROOPA KOMISJON
            Brüssel,17.5.2016
            COM(2016) 262 final
            LISA
            Liide
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel ELi ja Kesk-Ameerika assotsiatsiooninõukogus seoses lepingu (millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel) II lisa artiklit 15 käsitlevate selgitavate märkustega

               EUROOPA LIIDU JA KESK-AMEERIKA ASSOTSIATSIOONINÕUKOGU
               OTSUS nr XX/2016,

               millega kehtestatakse selgitavad märkused lepingu II lisa („Mõiste „päritolustaatusega tooted“ määratlus ja halduskoostöö viisid“) artikli 15 kohta seoses kaupade liikumissertifikaadiga EUR.1

               EUROOPA LIIDU JA KESK-AMEERIKA ASSOTSIATSIOONINÕUKOGU,

               võttes arvesse lepingut, millega luuakse assotsiatsioon ühelt poolt Kesk-Ameerika ning teiselt poolt Euroopa Liidu ja selle liikmesriikide vahel (edaspidi „leping“), eriti selle II lisa artiklit 37,

               ning arvestades järgmist:

               1)
                     Lepingu II lisas on määratletud mõiste „päritolustaatusega tooted“ ja käsitletud halduskoostöö viise.

               2)
                     Vastavalt lepingu II lisa artiklile 37 lepivad lepingupooled kokku selgitavad märkused II lisa tõlgendamise, kohaldamise ja haldamise kohta tolli, kaubanduse soodustamise ja päritolureeglite allkomitees ning soovitavad nende vastuvõtmist assotsiatsiooninõukogus.

               3)
                     Kuna lepingu II lisa 3. liites esitatud liikumissertifikaat EUR.1 on üksnes näidis, võib eri asutuste poolt trükitavatel vormidel esineda väikesi erinevusi. Tuleks selgitada, et selliste erinevuste tõttu ei tohiks sertifikaate tagasi lükata.

               4)
                     Tagamaks, et sellised väikesed erinevused ei põhjusta raskusi seoses liikumissertifikaadi EUR.1 aktsepteerimisega ja et tõlgendamine lepingupoolte pädevate asutuste poolt oleks ühtlustatud, tuleks esitada juhised liikumissertifikaadi EUR.1 nõutava sisu kohta,

               ON VASTU VÕTNUD KÄESOLEVA OTSUSE:

               Ainus artikkel

               Käesoleva otsuse lisas esitatud lepingu II lisas („Mõiste „päritolustaatusega tooted“ määratlus ja halduskoostöö viisid“) sätestatud kaupade liikumissertifikaadiga EUR.1 seotud selgitavad märkused kiidetakse heaks.

               Käesolev otsus jõustub järgmisel päeval pärast selle vastuvõtmist.

               Koostatud … [koht],

               Assotsiatsiooninõukogu nimel,

               Kesk-Ameerika nimel,

               Euroopa Liidu nimel

               LISA

               Selgitavad märkused

               Artikkel 15 – Kaupade liikumissertifikaat EUR.1: vormid ja täitmise juhised

               Liikumissertifikaadi EUR.1 seerianumber

               Identifitseerimise hõlbustamiseks peab liikumissertifikaadil EUR.1 olema seerianumber. Seerianumber koosneb tavaliselt täh(ted)est ja numbritest.

               Liikumissertifikaadi EUR.1 vormid

               Liikumissertifikaati EUR.1, mille sõnastus võib erineda lepingu II lisa („Mõiste „päritolustaatusega tooted“ määratlus ja halduskoostöö viisid“) 3. liites („Liikumissertifikaadi EUR.1 ja liikumissertifikaadi EUR.1 taotluse näidised“) esitatud näidisest sõltuvalt väljastavast pädevast asutusest, võib aktsepteerida pärisolutõendina, kui:

               a) erinevused ei muuda lahtrites nõutavat teavet ja

               b) lepingupoolte pädevad asutused on andnud üksteisele Euroopa Komisjoni kaudu sertifikaadi erinevad näidised ja teavitanud lepingu IV osa koordinaatoreid.

               Lahter 1: Eksportija

               Märkida kauba eksportija täielikud andmed (nimetus, täielik aadress ja riik, kust eksporti alustatakse).

               Lahter 2: Järgmiste riikide vahelises sooduskaubanduses kasutatav sertifikaat

               Täpsustada järgmine:

               Kesk-Ameerika; Euroopa Liit või EL
                  1
               ; Ceuta; Melilla; Andorra või AD; San Marino või SM.

               Lahter 3: Kaubasaaja

               Lahtri täitmine ei ole kohustuslik. Kui lahter täidetakse, tuleb esitada kaubasaaja andmed: nimi, täielik aadress ja kauba sihtriik.

               Lahter 4: Riik, riikide rühm või territoorium, kust pärinevana tooteid käsitatakse

               Täpsustada riik, riikide rühm või territoorium, kust kaup pärineb:

               Kesk-Ameerika; Euroopa Liit või EL
                  2
               ; Ceuta; Melilla; Andorra või AD; San Marino või SM.

               Lahter 5: Sihtriik, -riikide rühm või -territoorium

               Täpsustada importiva lepingupoole riik, riikide rühm või territoorium, kuhu tooted tuleb tarnida:

               Kesk-Ameerika; Euroopa Liit või EL
                  3
               ; Ceuta; Melilla; Andorra või AD; San Marino või SM.

               Lahter 6: Veo üksikasjad

               Lahtri täitmine ei ole kohustuslik. Kui lahter täidetakse, tuleb märkida transpordivahend ja lennuveokirja või veokirja numbrid koos asjakohaste veoettevõtjate nimedega.

               Lahter 7: Märkused

               See lahter tuleb täita.

               1. Kui sertifikaat on väljastatud pärast kauba eksporti lepingu II lisa artikli 16 kohaselt, tehakse sellesse lahtrisse ühes lepingus sätestatud keeltest järgmine märge: „VÄLJA ANTUD TAGASIULATUVALT“. II lisa artikli 16 lõike 1 punktis b sätestatud juhul, kui liikumissertifikaati EUR.1 ei aktsepteeritud tehnilistel põhjustel importimisel, lisatakse sellesse lahtrisse järgmine märge: „EUR.1 nr ...“.

               2. Kui sertifikaadi duplikaat on väljastatud lepingu II lisa artikli 17 kohaselt, tuleb sellesse lahtrisse märkida ühes lepingus sätestatud keeltest „DUPLIKAAT“ ja liikumissertifikaadi EUR.1 originaali väljastamise kuupäev.

               3. Kui tegemist on päritolu kumulatsiooniga Boliivia, Colombia, Ecuadori, Peruu või Venezuelaga, tuleb sellesse lahtrisse märkida „kumulatsioon [kellega?] (riigi nimi)“ vastavalt II lisa artiklile 3.

               4. Kui toodet hõlmava päritolureegli suhtes rakendatakse kvoote, tuleb sellesse lahtrisse märkida järgmine: „Päritolustaatusega toode vastavalt II lisa 2A liitele (Mõiste „päritolustaatusega tooted” määratlus ja halduskoostöö viisid)”.

               5. Muudel juhtudel, mille puhul võib liikumissertifikaadi EUR.1 teabe selgitamist pidada kasulikuks.

               Lahter 8: Kaubaartikli number; märgistused ja numbrid; pakendite arv ja liik; kauba kirjeldus

               Esitada kauba kirjeldus vastavalt kaubaarvel olevale kirjeldusele (järjekorra- või kaubaartikli number; markeering ja numbrid; pakkeüksuste arv ja liik – kaubaalused, kastid, kotid, rullid, pütid jne). Esitada võib kauba üldkirjelduse, tingimusel et see on seotud kaubaarvel oleva konkreetse kirjeldusega ning impordidokumendi ja liikumissertifikaadi EUR.1 vahel on selge seos. Sel juhul tuleb sellesse lahtrisse märkida kaubaarve number. Igal juhul tuleks märkida kauba tariifne klassifikatsioon vähemalt kaupade kirjeldamise ja kodeerimise harmoneeritud süsteemi rubriigi tasandil (neljakohaline kood).

               Pakkimata kauba puhul märkida vastavalt asjaoludele esemete arv või sõna „lahtine“.

               Kauba kirjelduse ette tuleb märkida järjekorra- või kaubaartikli number tühje ridu või tühikuid jätmata ning sertifikaadil täpsustatud toodete vahele ei tohi jätta tühikuid. Kui lahtrisse jääb tühja ruumi, tuleb kirjelduse viimase rea alla tõmmata rõhtjoon ja kasutamata ruum tuleb sellisel viisil läbi kriipsutada, et ei oleks võimalik teha hilisemaid lisandusi.

               Lahter 9: Brutokaal (kg) või muu mõõtühik (liitrid, m3 jne)

               Täpsustada kõikide lahtris 8 loetletud kaupade või iga kaubaartikli (HSi rubriik) brutomass (kg) või muud mõõtühikud (liitrid, m3 jne).

               Lahter 10: Arved

               Lahtri täitmine ei ole kohustuslik. Kui lahter täidetakse, märkida kuupäev ja arve number (numbrid).

               Lahter 11: Pädeva asutuse või tolliasutuse kinnitus

               Lahter on mõeldud kasutamiseks üksnes sertifikaati väljaandva riigi pädevale asutusele või tolliasutusele.

               Lahter 12: Eksportija deklaratsioon

               Lahter on mõeldud kasutamiseks üksnes eksportijale või tema volitatud esindajale. Lahtrisse tuleb märkida sertifikaadi koostamise koht ja kuupäev ning selle peab allkirjastama eksportija või tema volitatud esindaja.

               Eksportija või tema volitatud esindaja võivad sellele käsitsi alla kirjutada või lepingupool võib lubada allkirjastada EUR.1 sertifikaadi digitaalselt.

               Lahter 13: Kontrollimise taotlus ja lahter 14: Kontrollimise tulemus

               Need lahtrid on mõeldud üksnes iga riigi tolliasutusele või pädevale asutusele kontrollimise eesmärgil kasutamiseks.

               Liikumissertifikaadi EUR.1 lisa – Täitmise juhised

               Väljendid, mis viitavad üheselt liidule

                        Keel

                        EL

                        Euroopa Liit (EL)

                        BG

                        EC

                        Европейски съюз (ЕС)

                        CS

                        EU

                        Evropská unie

                        DA

                        EU

                        Den Europæiske Union

                        DE

                        EU

                        Europäische Union

                        EL

                        EE

                        Ευρωπαϊκή Ένωση

                        EN

                        EU

                        European Union

                        ES

                        UE

                        Unión Europea

                        ET

                        EL

                        Euroopa Liit

                        FI

                        EU

                        Euroopan unioni

                        FR

                        UE

                        Union européenne

                        HR

                        EU

                        Europska unija

                        HU

                        EU

                        Európai Unió

                        IT

                        UE

                        Unione europea

                        LT

                        ES

                        Europos Sąjunga

                        LV

                        ES

                        Eiropas Savienība

                        MT

                        UE

                        Unjoni Ewropea

                        NL

                        EU

                        Europese Unie

                        PL

                        UE

                        Unia Europejska

                        PT

                        UE

                        União Europeia

                        RO

                        UE

                           Uniunea

                         Europeană

                        SK

                        EÚ

                        Európska únia

                        SL

                        EU

                        Evropska unija

                        SV

                        EU

                        Europeiska unionen

                     (1)
                  Vt liikumissertifikaadi EUR.1 lisa – Täitmise juhised.

                     (2)
                  Vt liikumissertifikaadi EUR.1 lisa – Täitmise juhised.

                     (3)
                  Vt liikumissertifikaadi EUR.1 lisa – Täitmise juhised.


				|

		52013PC0482

			Ettepanek: NÕUKOGU OTSUS, millega volitatakse liikmesriike relvakaubandusleping Euroopa Liidu huvides ratifitseerima /* COM/2013/0482 final - 2013/0225 (NLE) */

			   	SELETUSKIRI
1.           ETTEPANEKU TAUST
1.1 Sissejuhatus
2006. aastal vastu võetud ÜRO resolutsiooniga
61/89 algatati rahvusvahelist tavarelvadega kauplemist reguleeriva lepingu, nn
relvakaubanduslepingu väljatöötamise protsess. Selle eesmärk oli sõlmida õiguslikult
siduv leping, mis muudaks seadusliku tavarelvadega kauplemise
vastutustundlikumaks, kehtestades impordile, ekspordile ja tarnimisele ranged
ühtsed rahvusvahelised tingimused.
Aastatel 2007 kuni 2009 toimus intensiivne
ettevalmistustöö, millele järgnes 2.–27. juulil 2012 New Yorgis toimunud ÜRO
esimene relvakaubanduslepingu alane konverents. Ehkki
konverentsil ei suudetud saavutada konsensust, oli selle tulemuseks lepingu
esimene projekt.
2013. aasta märtsis toimunud, seni viimasel
ÜRO konverentsil vaadati nimetatud projekt läbi, kuid konsensust ei suudetud
sellegipoolest saavutada, sest kolm riiki lükkasid tagasi Hiina ettepaneku.
Leping võeti lõpuks kvalifitseeritud häälteenamusega vastu 2. aprillil 2013.
Enamik ÜRO liikmeid leppis lepingu allakirjutamise alguspäevaks kokku 3. juuni
2013.
1.2 ELi pädevus
Vastavalt Euroopa Liidu toimimise lepingu
artiklis 3 sätestatud ainupädevuseeskirjadele käsitleb relvakaubandusleping
küsimusi, mis kuuluvad liidu ainupädevusse.
Relvakaubanduslepinguga
nähakse muu hulgas ette meetmed (nagu ekspordi- ja impordikontroll), mis
kuuluvad liidu ühise kaubanduspoliitika kohaldamisalasse. Selles valdkonnas käsitleb relvakaubandusleping
neid liidu õiguse osi, kus reguleerimine on saavutanud kõrge taseme. Lisaks sellele omavad tähtsust ka järgmised
siseturgu käsitlevad ELi teisesed õigusaktid: a) Euroopa Parlamendi ja nõukogu
6. mai 2009. aasta direktiiv 2009/43/EÜ kaitseotstarbeliste toodete
ühendusesisese veo tingimuste lihtsustamise kohta, b) nõukogu 18. juuni 1991.
aasta direktiiv 91/477/EMÜ relvade omandamise ja valduse kontrolli kohta, c)
Euroopa Parlamendi ja nõukogu 14. märtsi 2012. aasta määrus (EL) nr 258/2012,
millega rakendatakse rahvusvahelise organiseeritud kuritegevuse vastu
võitlemise Ühinenud Rahvaste Organisatsiooni konventsiooni täiendava
tulirelvade, nende osade ja laskemoona ebaseaduslikku valmistamist ja nendega
ebaseaduslikku kauplemist tõkestava ÜRO protokolli (ÜRO tulirelvade protokoll)
artiklit 10 ning kehtestatakse tulirelvade, nende osade ja laskemoona
ekspordilubade andmise menetlus ning importi ja transiiti käsitlevad meetmed.
Kuna relvakaubandusleping hõlmab ELi
ainupädevusse kuuluvaid küsimusi, ei ole liikmesriikidel lepingu
allakirjutamise ja ratifitseerimise osas autonoomset otsustamisõigust. Liidu
huvides on neil võimalus seda teha ainult siis, kui nõukogu annab selleks
komisjoni ettepanekul volituse.
1.3
Relvakaubanduslepingu üksikasjad ja reguleerimisala
Relvakaubanduslepingu eesmärk on aidata kaasa
rahule, julgeolekule ja stabiilsusele rahvusvahelisel ja piirkondlikul
tasandil, reguleerides rahvusvahelist kauplemist tavarelvadega ja võideldes
ebaseadusliku relvakaubanduse vastu. Relvakaubandusleping kehtestab
tavarelvastuse tarnimise tingimused ja nõuab osalisriikidelt kogu relvaekspordi
läbivaatamist tagamaks, et tavarelvastust ja laskemoona ei kasutataks muu
hulgas inimõiguste rikkumiseks, terrorismiks ja humanitaarõiguse rikkumisteks.
Relvakaubanduslepingus nähakse ette
relvatarnete ning selliste meetmete hindamine, mida importivad ja eksportivad
riigid võtavad tavarelvade kõrvaletoimetamise ärahoidmiseks. Peale selle
suurendab leping relvakaubanduse läbipaistvust, nõudes arvepidamist ja
aruandmist sekretariaadile ja muudele osalisriikidele. Relvakaubanduslepingu
sätted hõlmavad järgmisi tavarelvastuse kategooriaid: lahingutankid, soomukid,
suurekaliibrilised laskerelvad, lahingulennukid, ründehelikopterid, sõjalaevad,
raketid ja raketiheitjad ning väike- ja kergrelvad. Leping hõlmab ka asjaomast
laskemoona, osi ja komponente.
1.4 Mõju liidu acquis’le

Relvakaubandusleping võib mõjutada või
muuta Euroopa Liidu poolt vastu võetud ühiseid eeskirju. Seepärast kehtestas
nõukogu oma otsuse …/2013 (millega volitatakse komisjoni pidama läbirääkimisi
relvakaubanduslepingu üle liidu ainupädevusse kuuluvates küsimustes) lisas
järgmised läbirääkimisjuhised:
(1)
Relvakaubandusleping ei tohi sisaldada sätteid, mis
takistavad liikmesriike kohaldamast järgmisi õigusakte:
(a)
nõukogu direktiiv 91/477/EMÜ, 18. juuni 1991,
relvade omandamise ja valduse kontrolli kohta (muudetud kujul);
(b)
nõukogu direktiiv 93/15/EMÜ, 5. aprill 1993,
tsiviilotstarbeliseks kasutamiseks mõeldud lõhkematerjalide turuletoomist ja
järelevalvet käsitlevate sätete ühtlustamise kohta (muudetud kujul);
(c)
Euroopa Parlamendi ja nõukogu direktiiv 2009/43/EÜ,
6. mai 2009, kaitseotstarbeliste toodete ühendusesisese veo tingimuste
lihtsustamise kohta (muudetud kujul).
(2)
Relvakaubandusleping ei tohi sisaldada sätteid, mis
piiravad kaupade, isikute, teenuste ja kapitali vaba liikumist liidu siseturul,
kui piirang ei ole ELi toimimise lepingu artikli 36, artikli 45 lõike 3,
artikli 52 lõike 1, artiklite 65 või 346 kohaselt konkreetselt põhjendatud.
(3)
Kõik lepingus sätestatud meetmed, mis piiravad
eksporti liidust või importi liitu või transiiti liidu territooriumi kaudu,
peavad olema kooskõlas kõigi kohaldatavate liidu õigusaktidega, sealhulgas
eelkõige järgmiste õigusaktidega:
(a)
nõukogu määrus (EÜ) nr 260/2009, 26. veebruar 2009,
impordi ühiste eeskirjade kohta;
(b)
nõukogu määrus (EÜ) nr 1061/2009, 19. oktoober
2009, millega kehtestatakse ühised ekspordieeskirjad;
(c)
Euroopa Parlamendi ja nõukogu määrus (EL)
nr 258/2012, 14. märts 2012, millega rakendatakse rahvusvahelise
organiseeritud kuritegevuse vastu võitlemise Ühinenud Rahvaste Organisatsiooni
konventsiooni täiendava tulirelvade, nende osade ja laskemoona ebaseaduslikku
valmistamist ja nendega ebaseaduslikku kauplemist tõkestava ÜRO protokolli (ÜRO
tulirelvade protokoll) artiklit 10 ning kehtestatakse tulirelvade, nende osade
ja laskemoona ekspordilubade andmise menetlus ning importi ja transiiti
käsitlevad meetmed, ning
(d)
Euroopa Parlamendi ja nõukogu direktiiv 2009/43/EÜ,
6. mai 2009, kaitseotstarbeliste toodete ühendusesisese veo tingimuste
lihtsustamise kohta (muudetud kujul).
Nimetatud Euroopa Liidu õigusaktid on acquis’
osa ja seepärast on oluline, et neid ei seataks relvakaubanduslepingu
vastuvõtmisel kahtluse alla. Kuna lepingus ei ole RIO klauslit, on eriti
oluline tagada siseturgu reguleerivate õigusaktide kaitse.
Seepärast viidi kooskõlas neid küsimusi
käsitlevate nõukogu läbirääkimisjuhistega läbi üksikasjalik analüüs, mille
põhjal järeldati, et relvakaubanduslepingu sätted (artiklid 6, 7, 9, 26)
tagavad lepingu kooskõla acquis’ga. Igal juhul tuleks võimalikke
kokkusobivusprobleeme lahendada artikli 26 lõike 1 kaudu. Nimetatud artikkel
näeb ette, et relvakaubanduslepingu rakendamine ei tohi piirata kohustuste
täitmist, mille osalisriigid on võtnud olemasolevate või tulevaste
rahvusvaheliste lepingutega, milles nad osalevad, kui nimetatud kohustused on
kooskõlas relvakaubanduslepinguga.
Euroopa Liit ei saa relvakaubanduslepinguga
ühineda, sest selle praeguses tekstis nähakse ette üksnes osalisriigid. Siiski
nähakse relvakaubanduslepingus ette hilisemad täiendused ja Euroopa Liit võib
sellega ühineda, kui ühinemise poolt hääletab kolmveerand osalisriikidest.
1.5 Lepingu
ratifitseerimine
Euroopa Liit ei saa relvakaubanduslepingut
ratifitseerida. Kuid kuna relvakaubandusleping kuulub osaliselt liidu
ainupädevusse ja osaliselt liikmesriikide pädevusse, on vaja, et liidu
institutsioonid ja liikmesriigid võtaksid kõik meetmed koostöö tegemiseks
relvakaubanduslepingu ratifitseerimisel ja sellest lepingust tulenevate
kohustuste täitmiseks.
Võttes arvesse liikmesriikide soovi kirjutada
relvakaubandusleping alla 3. juunil 2013, kuulutas komisjon prioriteediks
nõukogu sellise otsuse ettevalmistamise ja vastuvõtmise, millega volitatakse
liikmesriike relvakaubanduslepingule liidu ainupädevusse kuuluvates küsimustes
alla kirjutama. Komisjoni ettepaneku alusel võttis nõukogu 27. mail 2013
vastu otsuse, mille kohaselt võib iga liikmesriik pärast relvakaubanduslepingu
allakirjutamist kinnitada, et kohaldab ajutiselt relvakaubanduslepingu artiklit
6 ja 7 kuni lepingu jõustumiseni. Neile ELi liikmesriikidele, kes ei ole
kinnitanud ajutist kohaldamist relvakaubanduslepingu allakirjutamisel, jääb
võimalus ajutist kohaldamist kinnitada ratifitseerimisfaasis. Järgmise sammuna
teeb komisjon relvakaubanduslepingu kiireks rakendamiseks ettepaneku nõukogu
otsuse kohta, millega volitatakse liikmesriike relvakaubandusleping liidu
ainupädevusse kuuluvates küsimustes ratifitseerima. Et nõukogu saaks nimetatud
otsuse vastu võtta, on vaja Euroopa Parlamendi nõusolekut.
1.6 Kokkuvõte
On
äärmiselt oluline täita regulatsioonitühik rahvusvahelises tavarelvakaubanduses
ja aidata arendada rahutagamis- ja humanitaarmeetmeid.
Relvakaubandusleping, millega kehtestatakse tavarelvade impordile,
ekspordile ja tarnimisele ühtsed, õiguslikult siduvad rahvusvahelised
tingimused, muudab relvakaubanduse vastutustundlikumaks ja läbipaistvamaks –
see on Euroopa Parlamendi, nõukogu ja komisjoni ühine eesmärk. Leping võib
tugevdada rahu ja julgeolekut maailmas. Ebaseaduslik
või halvasti reguleeritud tavarelvakaubandus nõuab inimelusid – igal aastal
sureb relvavägivalla tagajärjel 740 000 meest, naist ja last. Relvakaubanduslepingu kiire jõustumine on seega
äärmiselt oluline ja seepärast on tähtis, et liikmesriigid selle võimalikult
kiiresti ratifitseeriksid.
2.           HUVITATUD ISIKUTEGA KONSULTEERIMISE JA
MÕJU HINDAMISE TULEMUSED
Ei kohaldata.
3.           ETTEPANEKU ÕIGUSLIK KÜLG
Artikkel 1
Kuna ELil ei ole võimalik lepinguga ühineda,
volitatakse selle artikliga liikmesriike ratifitseerima praegune leping liidu
ainupädevusse kuuluvates küsimustes.
Artikkel 2
Kõnealuse otsuse eesmärk on lubada
liikmesriikidel siduda end lepinguga liidu ainupädevusse kuuluvates küsimustes,
ja seega on otsus adresseeritud liikmesriikidele.
4.           MÕJU EELARVELE
Puudub
2013/0225 (NLE)
Ettepanek:
NÕUKOGU OTSUS,
millega volitatakse liikmesriike
relvakaubandusleping Euroopa Liidu huvides ratifitseerima
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artiklit 114 ja artikli 207 lõiget 3 koostoimes artikli
218 lõike 6 punkti a alapunktiga v,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut[1]
ning arvestades järgmist:
(1)       11. märtsil 2013 volitas
nõukogu komisjoni pidama ÜRO raames läbirääkimisi relvakaubanduslepingu üle
küsimustes, mis kuuluvad liidu ainupädevusse.
(2)       2. aprillil 2013 võttis ÜRO
peaassamblee vastu relvakaubanduslepingu teksti[2].
Peaassamblee palus ka peasekretäril kui lepingu hoiulevõtjal avada leping 3.
juunil 2013 allkirjastamiseks ning kutsus kõiki riike üles kaaluma lepingu
allkirjastamist ning seejärel kooskõlas oma põhiseaduslike menetlustega lepingu
osaliseks saamist esimesel võimalusel.
(3)       Kõnealuse lepingu eesmärk on
kehtestada rangeimad võimalikud ühtsed rahvusvahelised standardid
tavarelvastuse rahvusvahelise kaubanduse reguleerimiseks või selle
tõhustamiseks ning ennetada ja likvideerida ebaseaduslikku tavarelvadega
kauplemist ning ennetada nende kõrvalesuunamist. Liikmesriigid väljendasid oma
rahulolu läbirääkimiste tulemustega ja valmisolekut leping kiiresti alla
kirjutada ja ratifitseerida.
(4)       Mõned lepingu sätted hõlmavad
küsimusi, mis kuuluvad liidu ainupädevusse, kuna need kuuluvad ühise
kaubanduspoliitika reguleerimisalasse või mõjutavad siseturu eeskirju
tavarelvastuse ja lõhkeainete üleandmise kohta.
(5)       Euroopa Liit ei saa lepingut
alla kirjutada ja ratifitseerida, sest selle osalisteks saavad olla üksnes
riigid.
(6)       27. mail 2013 võttis nõukogu
komisjoni ettepanekul vastu otsuse, millega volitatakse liikmesriike kirjutama
Euroopa Liidu huvides alla relvakaubanduslepingule.
(7)       Seepärast peaks nõukogu kooskõlas
Euroopa Liidu toimimise lepingu artikli 2 lõikega 1 volitama liikmesriike
relvakaubandusleping liidu ainupädevusse kuuluvates küsimustes liidu huvides ka
ratifitseerima,
ON VASTU VÕTNUD KÄESOLEVA OTSUSE:
Artikkel 1
Liikmesriike volitatakse relvakaubandusleping
liidu ainupädevusse kuuluvates küsimustes liidu huvides ratifitseerima.
Artikkel 2
Käesolev otsus on adresseeritud
liikmesriikidele.
Brüssel,
                                                                       Nõukogu
nimel
                                                                       eesistuja
[1]               ELT C […], […], lk […].
[2]               A/CONF.217/2013/L.3


Tähtis õiguslik teade

|

52007SC0364

Eelnõu EMP ühiskomitee otsus millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust - Ühenduse ühise seisukoha eelnõu  /* SEK/2007/0364 lõplik */

	[pic] | EUROOPA ÜHENDUSTE KOMISJON |Brüssel 23.3.2007SEK(2007) 364 lõplikE elnõuEMP ÜHISKOMITEE OTSUSmillega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust- Ühenduse ühise seisukoha eelnõu - (komisjoni esitatud)SELETUSKIRI1. EMP lepingu protokollis nr 31 on esitatud sätted ühenduse ja EMP EFTA riikide koostöö kohta väljaspool nelja vabadust.2. Lisatud EMP Ühiskomitee otsuse eelnõu eesmärk on muuta protokolli 31, et laiendada infoühiskonna alast koostööd. Otsuse eelnõuga nähakse ette koostööraamistik ja sätestatakse eeskirjad EMP EFTA riikide täielikuks osalemiseks ühenduse kõnealuse valdkonna programmides ja meetmetes alates 1. jaanuarist 2007 ning inkorporeeritakse järgmine õigusakt:-  32006 D 1718: Euroopa Parlamendi ja nõukogu otsus nr 1718/2006/EÜ, 15. november 2006, toetusprogrammi rakendamise kohta Euroopa audiovisuaalsektoris (MEDIA 2007).3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha.4. EMP Ühiskomitee otsuse eelnõu esitatakse heakskiitmiseks nõukogule ja seejärel esitab komisjon võimalikult kiiresti ühenduse seisukoha EMP Ühiskomitees.EelnõuEMP ÜHISKOMITEE OTSUSmillega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadustEMP ÜHISKOMITEE,võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eriti selle artikleid 86 ja 98,ning arvestades järgmist:1.  Lepingu protokolli nr 31 on muudetud EMP Ühiskomitee [kuupäev] otsusega nr …/….[1]2.  Asjakohane on laiendada lepinguosaliste koostööd nii, et see hõlmaks Euroopa Parlamendi ja nõukogu 15. novembri 2006. aasta otsust nr 1718/2006/EÜ toetusprogrammi rakendamise kohta Euroopa audiovisuaalsektoris (MEDIA 2007).[2]3.  Seepärast tuleks lepingu protokolli nr 31 muuta, et kõnealust laiendatud koostööd saaks alustada 1. jaanuarist 2007,ON TEINUD JÄRGMISE OTSUSE:Artikkel 1Lepingu protokolli nr 31 artikli 9 lõikele 4 lisatakse järgmine taane:‘- 32006 D 1718 : Euroopa Parlamendi ja nõukogu otsus nr 1718/2006/EÜ, 15. november 2006, toetusprogrammi rakendamise kohta Euroopa audiovisuaalsektoris (MEDIA 2007) (ELT L 327, 24.11.2006, lk 12)."Artikkel 2Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1.(Seda kohaldatakse alates 1. jaanuarist 2007Artikkel 3Käesolev otsus avaldatakse Euroopa Liidu Teataja EMP osas ja EMP kaasandes.Brüssel, […]EMP Ühiskomitee nimeleesistuja […]EMP Ühiskomitee sekretärid […] [1] ELT L …[2] ELT L 327, 24.11.2006, lk 12.( (Põhiseadusest tulenevad nõuded on nimetatud.((Põhiseadusest tulenevaid nõudeid ei ole nimetatud.(